**АНЕКС III**

**ЈЕДИНСТВЕНИ ДОКУМЕНТ**

[Упишите назив као у тачки 1. у наставку:] „…”

Број за евиденцију Агенције за безбједност хране БиХ

|  |  |  |
| --- | --- | --- |
| [Означите одабраном знаком X:] | ЗОП | ЗОГП |

1. **Назив (називи) [ЗОП-а или ЗОГП-а]**

[Упишите назив предложен за регистрацију или, у случају захтјева за одобрење измјене спецификације производа у складу са чланом 18. овог правилника, регистровани назив.]

**2. Опис прехрамбеног производа**

**2.1. Врста производа [видјети Анекс I овог правилника]**

**2.2. Опис производа на који се односи назив из тачке 1.**

[Главни елементи из члана 7. тачка б) овог правилника. За идентификацију производа користите дефиниције и стандарде које се обично употребљавају за тај производ. При описивању производа усредсредите се на његову специфичност и употребљавајте мјерне јединице те уобичајене или стручне елементе поређења, не наводећи техничке карактеристике својствене свим производима тог типа ни припадајуће обавезне правне захтјеве који се примјењују на све производе тог типа.]

**2.3. Храна за животиње (само за производе животињског поријекла) и сировине (само за прерађене производе)**

[За ЗОП: потврдити да храна за животиње и сировине потичу из предметног подручја. Ако храна за животиње или сировине потичу изван предметног подручја, детаљно опишите те изузетке и наведите образложења. Ти изузеци морају бити у складу са правилима донесенима у складу с чланом 45. овог правилника.

За ЗОГП: Наведите све захтјеве у погледу квалитета или ограничења у погледу поријекла сировина. Наведите образложења за сва таква ограничења. Та ограничења морају бити усклађена са правилима донесеним у складу са чланом 45. овог правилника и морају бити оправдана у односу на везу из члана 7. тачка ф) овог правилника.]

**2.4. Посебни кораци у производњи који се морају предузети у идентификованом географском подручју**

[Навести образложења за сва ограничења или одступања.]

**2.5. Посебна правила за резање, рибање, паковање итд. производа на који се односи регистровани назив**

[Ако их нема, оставите празно. За сва ограничења наведите специфичне разлоге повезане са производом.]

**2.6. Посебна правила за означавање производа на који се односи регистровани назив**

[Ако их нема, оставите празно. За сва ограничења наведите образложење.]

**3. Сажета дефиниција географског подручја**

[Према потреби, уметните карту подручја.]

**4. Повезаност са географским подручјем**

[За ЗОП: узрочно-посљедична веза између квалитета или својстава производа и географског окружења, са природним и људским факторима који су му својствени, укључујући, према потреби, елементе описа производа или методе производње који оправдавају ту везу.

За ЗОГП: узрочно-посљедична веза између географског поријекла и, према потреби, одређеног квалитета, угледа или других својстава производа.

Изричито наведите на којим се факторима (углед, одређени квалитет, друга својства производа) заснива узрочно-посљедична веза те наведите податке само за релевантне факторе укључујући, према потреби, елементе описа производа или методе производње који оправдавају ту везу.]